2. Tevékenységre, működésre vonatkozó adatok

III. Közzétételi egység: Közszolgáltatások

2. A Nyírségi Református Egygázmegye Idősek Otthona által nyújtott szociális alapszolgáltatások, és szakosított szolgáltatás tartalmának leírása:

**Nyírségi Református Egyházmegye Idősek Otthona**

"Támogat az Úr minden elesettet:  
Az Úrnak minden útja igaz, és minden tette jóságos."  
(Zsolt 145; 14, 17)

Bemutatkozás:

Ibrány jellegzetesen mezővárosias, alföldi település. A Tiszaháton, a Rétköz nyugati részén, a Tisza és a Lónyai-csatorna által határolt területen fekszik, járási székhely. Területe 60,39 km², népessége 6. 933 fő 2019-ben. Dinamikusan fejlődő kisváros.

Intézményünk a Nyírségi Református Egyházmegye Idősek Otthona 2004. 07. 02. napjától a Nyírségi Református Egyházmegye fenntartásában működik Ibrány Város Önkormányzatával kötött ellátási szerződés alapján integrált szervezetben három alapszolgáltatással (szociális étkeztetés, házi segítségnyújtás, időskorúak nappali ellátása), és egy szakosított szolgáltatással (idősotthoni).

Az intézmény két egységben, székhelyen és telephelyen, Ibrány város központjában található, tömegközlekedési eszközzel és személygépkocsival egyaránt jól megközelíthetően. Belső és külső parkolóval rendelkezünk, amelyben mozgáskorlátozottak részére is lehetséges a megállás. Parkosított udvarunk lehetőséget ad sétára, kinti rendvények szervezésre, és pihenésre.

**Szolgáltatásaink:**

**A Nyírségi Református Egyházmegye Idősek Otthonának szociális alapszolgáltatásai (Ibrány, Lehel utca 43-45.:**

- étkeztetés

- házi segítségnyújtás

- időskorúak nappali ellátása (klub),

A szolgáltatások igénybevételéhez szükséges iratok:

* kérelem,
* nyilatkozat jövedelemről (+ 30 napon belüli jövedelemigazolás, vagy bankszámla kivonat)
* személyi igazolvány, lakcímet igazoló hatósági igazolvány,
* TAJ számot igazoló kártya,
* egészségi állapotra vonatkozó. 30 napon belüli zárójelentés, ambuláns lap stb (kivétel étkeztetés)
* Ellátottak, hozzátartozók személyes azonosító adatai, lakcíme, elérhetősége
* megállapodás kötése a szolgáltatás feltételeire.

Étkezés esetében nem kell az igénylő egészségi állapotára vonatkozó igazolást becsatolni, valamint idősek nappali ellátásához nem szükséges a jövedelemnyilatkozat.

Házi segítségnyújtás esetében gondozási szükségletmérés történik, és minimálisan legalább 20 pontot elérő gondozási szükséglet , vagy a külön jogszabály szerinti egyéb jogosultági feltétel megállapítása esetén van lehetőség a szolgáltatás igénybevételére.

**A szolgáltatások tartalma:**

* **Étkeztetés:**

Étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

A szolgáltatást hétfőtől-péntekig terjedő napokon kiszállítással is, míg hétévégén csak elvitellel tudjuk biztosítani az ellátást.

Az étkeztetés keretében mapi háromszori étkezés is igényelhető.

**Házi segítségnyújtás:**

*A házi segítségnyújtás keretében kell gondoskodni azokról a személyekről, akik önmaguk ellátására saját erőből nem képesek, és Ibrány városban tartásra képes és köteles* hozzátartozójuk nincs.

A szolgáltatást hétfőtől-péntekig biztosítjuk az intézményben foglalkoztatott gondozó nők útján. A szolgáltatás iránti kérelem, a gondozási szükséglemérés képezi alapját a személyre szabott gondozásnak. A házi segítségnyújtás keretében szociális segítést vagy személyi gondozást kell nyújtani.

**Igénybe vehető szolgáltatások:**

Szociális segítés keretében biztosítjuk:

a) a lakókörnyezeti higiénia megtartásában való közreműködést,

b) a háztartási tevékenységben való közreműködést,

c) a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

d) szükség esetén a bentlakásos szociális intézménybe történő beköltözés segítését.

**Személyi gondozás keretében nyújtjuk:**

*a)* az ellátást igénybe vevővel a segítő kapcsolat kialakítását és fenntartását,

*b)* a gondozási és ápolási feladatok elvégzését,

*c)* a szociális segítés szerinti feladatokat.

* **Időskorúak nappali ellátása (idősek klubja):**

Az idősek klubja a szociális és mentális támogatásra szoruló, önmaguk ellátására részben képes időskorú ibrányi lakosok napközbeni gondozására szolgál.

Az idősek klubjába felvehető az a 18. életévét betöltött személy is, aki egészségi állapotára figyelemmel az előző bekezdésben meghatározott támogatásra szorul.

**Egyéb szolgáltatásaink:**

Az idő hasznos eltöltéshez biztosítunk sajtóterméket (újságot), kártyát, társasjátékot, könyveket, valamint szervezünk szórakoztató, szellemi és képességmegőrző foglalkozásokat, kirándulásokat. Lehetőség van televízió – és filmnézésre. Testvérintézményinkkel minden évben farsangi mulatságot tartunk változó színhelyeken.

Segítséget adunk a hivatalos ügyek intézésében.

Egészségügyi ellátás keretében:

- az egészségügyi alapellátás, szakellátásokhoz való hozzájutást igény szerint

megszervezzük,

- felvilágosító előadásokat tartunk

- mentális gondozást, személyre szabott bánásmódot nyújtunk.

A Nyírségi Református Egyházmegye Idősek Otthonának szolgáltatásai:

Az idősotthoni férőhelyeinken 70 fő részére **nyújtunk ellátást. A szolgáltatás feltételeire megállapodást kötünk az igénylőkkel.** Az ellátási terület az ország egész területére kiterjed.

Az intézmény tárgyi feltételei:

Jellemzően 1, illetve 2 férőhelyes elhelyezésű lakószobáink vannak, amelyek többségéhez fürdőszoba tartozik. Lehetőséget biztosítunk arra, hogy az igénybe vevő saját bútorzatával rendezze be a lakószobát, valamint magával hozhassa személyes használati tárgyait.

Két társalgó áll rendelkezésre a székhelyen, míg a harmadik a telephelyen foglalkozások tartására, társas kapcsolatok ápolására. A székhelyi helyiségek egyben étkező céljára is szolgálnak. A fenntartó külső szolgáltatótól biztosítja a napi háromszori – és a diétás étkezést. A két kiegészítő étkezést (tízórai, uzsonna) intézményünk szolgáltatja.

Teakonyhák lakóink által igénybe vehetők kisebb ételkészítésre, melegítésre. A gyógyszerek beszerzéséről, az orvosi alapellátásról gondoskodunk. Szükség esetén az intézmény járművével, mentővel elérhető a járó beteg szakellátás, és a kórházi ellátás (mentőállomás és az orvosi rendelők intézmény szomszédságában). Az intézményben orvosi szoba, betegszoba rendelkezésre áll.

A szolgáltatásaink keretében biztosítjuk:

* a lakhatást, a folyamatos fűtést, világítást, “meleg víz ellátást”;
* a napi legalább háromszori főétkezést – melyből egy alkalommal főtt ételt –, és két kiegészítő étkezést; szükség esetén diétás étkezést,
* a szükség szerinti ruházattal , textíliával való ellátást és a textíliák, ruházat mosását, javítását, a házirendben meghatározott módon,
* az ellátást igénybe vevő mentális gondozását, egészségügyi ellátását, gyógyszereinek beszerzését;
* egyeztetett módon a szabadidő kulturált eltöltését;
* a szocioterápiás foglalkoztatást: kézműves műhely, "énekóra", felolvasások, kirándulások stb.
* a szabad vallásgyakorlást: istentiszteletek, bibliaórák, áhítatok formájában.
* az ellátást igénybe vevők értékeinek megőrzéséről, melynek módját (az abból kizárt tárgyak körét a házirendben szabályoztuk),
* a pedikűr, fodrász szolgáltatás igénybevételének lehetőségét, amelyért a szolgáltató által meghatározott díjat kell megfizetni,
* a jogosult és hozzátartozói közötti személyes kapcsolattartás kulturált és zavartalan körülményeit, az intézményben megfelelő helyiség biztosításával

Az intézmény vezetője gondoskodik az intézményi dolgozók foglalkozásbeli titoktartási kötelezettségének érvényesítéséről és a jogosult személyiségi jogainak tiszteletben tartásáról.